Og så sætter de procenter på de fire danske holds chancer for at gå videre, og her boner FC København ud med det, der har udviklet sig til en favoritværdighed mod de ellers etablerede 'dansker-dræbere' fra APOEL Nicosia.

- Jeg siger 75 procents chance for, at FC København går videre, siger Jonathan Hartmann.

I dagens program argumenterer Hartmann for, hvorfor han sætter så markante procenter på holdets chancer.

Han bakkes op af Medianos samarbejdspartner, Oddset, der har FC København som favorit til at videre med 1,33 x pengene, mens APOELs videre deltagelse i Champions League giver 3.00.

I dagens udsendelse får du også nogle kvalificerede bud på, hvordan FCK bedst stiller op i valget mellem Federico Santander, Andrija Pavlovic og Andreas Cornelius på angriberpositionerne.

Francis Dickoh analyserer FC Midtjyllands muligheder mod Osmanlispor og undrer sig over, at Jess Thorup taler om, at ingen regner med FC Midtjylland. Dermed mener han, at Thorup tillægger FCM en rolle som underdog, som står i skarp kontrast til den selvopfattelse, klubben og holdet havde under Glen Riddersholm.

Panelet taler også om Alexander Zornigers tilgang til kampen mod Panathinaikos, hvor Brøndby også har en topkamp og et forsvar af Superligaens førsteplads i bagskærm allerede søndag eftermiddag.

- Det vil han overhovedet ikke skele til. Det bliver fuld skrald, forudser panelet.

Brøndby er favorit til at vinde kampen mod Panathinaikos med odds 2,30, men ikke nok til at gå videre til Europa Leagues puljespil.

Endelig er der SønderjyskE, som spiller som et hold med meget stor europæisk erfaring i modsætning til, hvad der rent faktisk er tilfældet. Men dette vurderes dog ikke til at være nok til at gå videre.

Hør også optakten til Derby-weekend med særligt fokus på kampen om Superligaens førsteplads mellem Brøndby og FC København.